Diari Oficial de la Generalitat Valenciana


Sumari del DOGV 6781, del 24-05-2012 (2012/4856)

RESOLUCIÓ de 20 d'abril de 2012, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4856


Data del document
:   20-04-2012

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 d'abril de 2012, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [2012/4856]  
El Rectorat de la Universitat Jaume I, fent ús de les competències que li confereix la legislació vigent d'acord amb la disposició transitòria desena de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV de 14 de juliol), i per la Resolució de 9 de juny de 1998 (DOCV d'1 de juliol), per la qual es dictaven les normes que han de regular el procés d'adaptació del personal laboral a la naturalesa dels llocs que ocupen. En conseqüència, de conformitat amb allò que disposa l'esmentada resolució i en atenció a les atribucions que confereix la Llei Orgànica d'Universitats i els Estatuts d'aquesta universitat, resolc:  
  
Convocar cursos selectius per a l'adaptació del règim jurídic del personal laboral fix de la Universitat Jaume I a la naturalesa funcionarial del lloc de treball que ocupa, amb subjecció a les següents  
  
Bases de la convocatòria   
1. Objecte de la convocatòria   
La present convocatòria té com a objecte l'adaptació de la naturalesa jurídica del personal laboral fix de la Universitat Jaume I, a què es refereix la base 2 d'aquesta convocatòria, a la naturalesa administrativa del lloc de treball que ocupa.  
2. Condicions de les persones aspirants  
2.1. Per a ser admeses als processos d'adaptació objecte d'aquesta convocatòria les persones aspirants hauran de reunir les següents condicions: ser personal contractat laboral fix de la Universitat Jaume I del grup A1 (periodista).  
2.2. El personal laboral fix del grup A1 que ocupe llocs classificats en escales d'administració especial i que adquirí aqueixa condició amb posterioritat a l'1 de gener de 1990, data d'entrada en vigor del I Conveni Col·lectiu per al personal laboral de les universitats públiques de la Comunitat Valenciana a través de la convocatòria de proves selectives de lliure accés desenvolupades d'acord amb el que disposa l'esmentat conveni col·lectiu; adquirirà la condició de funcionari o funcionària de carrera mitjançant la realització d'un curs selectiu de 50 hores de durada, que versarà sobre matèries relacionades amb el funcionament i l'organització administrativa de les universitats.  
  
3. Presentació de sol·licituds i admissió de les persones aspirants  
  
3.1. Les persones que vulguen prendre part en el procés d'adaptació objecte d'aquesta convocatòria, hauran de fer-ho constar mitjançant sol·licitud, segons el model que s'adjunta com a annex I d'aquesta resolució. Cal indicar en la sol·licitud el codi 13916  
3.2. Totes les sol·licituds s'adreçaran al rector de la Universitat Jaume I i es presentaran al registre general de la Universitat o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies a comptar des del següent de la publicació d'aquesta convocatòria.  
3.3. Acabat el termini de la presentació de sol·licituds es publicarà la relació provisional de persones admeses i excloses per a la realització dels processos d'adaptació. La publicació es practicarà als taulers d'anuncis i en la pàgina web del Servei de Recursos Humans.  
  
3.4. Publicada la relació a què es refereix el paràgraf anterior les persones aspirants podran formular en el termini de 10 dies, comptats a partir del següent a la publicació de les llistes, les al·legacions que estimen oportunes, així com esmenar les deficiències que puguen haver-hi en la seua documentació, d'acord amb allò que s'ha previst en l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.5. Transcorregut el termini anterior i esmenats els defectes i vistes les reclamacions, es dictarà resolució amb les llistes definitives d'admesos que es farà pública.  
3.6. El Servei de Recursos Humans determinarà i farà públic el calendari de celebració dels cursos previstos en aquesta convocatòria i el lloc de realització d'aquests. Així mateix designarà d'acord amb la Gerència de la Universitat el professorat que haurà d'impartir-los.   
  
4. Desenvolupament dels processos d'adaptació  
4.1. Duració dels cursos  
De conformitat amb el que estableix la Resolució de 9 de juny de 1998, les hores de duració del curs, per al grup inclòs en la base 2.2 d'aquesta convocatòria, és la que a continuació s'indica:   
Grup de titulació: A1, duració 50 hores.  
4.2. Assistència als cursos  
Per a l'adaptació a la condició de funcionari de carrera de la Universitat Jaume I a través del procediment establit en la present convocatòria, a més de superar les corresponents proves avaluatòries, serà requisit indispensable l'assistència a un 85%, com a mínim, de la duració total del curs selectiu a què s'està adscrit sense perjuí d'allò que s'ha disposat en el punt dotze de la Resolució del 9 de juny 1998, per als casos de malaltia degudament acreditada.  
  
4.3. Avaluació continuada  
La comissió qualificadora dels cursos objecte d'aquesta convocatòria realitzarà una avaluació continuada del personal adscrit a aquests.  
  
4.4. Prova final  
Finalitzats els cursos selectius es realitzarà una prova final sobre els continguts dels temaris de les matèries impartides en aquests i que es detallen en l'annex II d'aquesta convocatòria.  
4.5. Qualificació de les proves  
4.5.1. Tant l'avaluació continuada com la prova final del curs selectiu, seran valorades per la comissió qualificadora de 0 a 10 punts.  
  
4.5.2. Per a la superació final del procés selectiu, per tant, per a adquirir la condició de funcionari de carrera, haurà d'obtenir-se la qualificació d'apte.  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.  
4.5.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.   
5. Publicitat de les llistes de persones aprovades  
5.1. Finalitzats els cursos selectius, la comissió qualificadora farà públic al tauler d'anuncis de la Gerència de la Universitat les relacions del personal que ha participat amb l'expressió de la qualificació d'apte o no apte i que constituiran les llistes d'aspirants que han superat el procés objecte d'aquesta convocatòria.  
5.2. La comissió qualificadora elevarà al rector la llista de persones aspirants que han superat el procés d'adaptació per a la seua publicació definitiva.   
6. Comissió qualificadora i professorat dels cursos  
6.1. Les comissions qualificadores dels processos d'adaptació que haurà de realitzar l'avaluació contínua dels cursos selectius, així com la qualificació de les proves finals dels mateixos, es nomenarà per resolució del rector.  
6.2. Als efectes de comunicacions i de qualsevol altra incidència derivada d'aquesta convocatòria, la comissió qualificadora tindrà la seua seu en la Gerència de la Universitat Jaume I, edifici del Rectorat i serveis centrals del Campus del Riu Sec.  
6.3. El règim jurídic de funcionament de les comissions qualificadores serà l'establit en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats, els seus membres hauran d'abstenir-se i podran ser objecte de recusació per les persones interessades, quan concórreguen en aquells algunes de les causes previstes en els articles 28 i 29 de la referida llei.  
6.4. Els cursos objecte d'aquesta convocatòria seran impartits pel personal que presta els seus serveis en la Universitat Jaume I amb capacitació suficient. El Servei de Recursos Humans junt amb la Gerència podran estimar en funció de la seua especificitat la part dels temaris que ha de ser impartida per personal que no pertany a la institució. El professorat percebrà les indemnitzacions establides en l'annex del Decret 24/1997, d'11 de febrer, del Govern Valencià.  
6.5. La Universitat Jaume I disposarà de les mesures que siguen necessàries per a garantir la informació als representants sindicals sobre el desenvolupament dels processos i de les actuacions de les comissions qualificadores.   
7. Comissió d'admissió als processos previstos en aquesta convocatòria  
A fi d'una acció transparent i correcta pel que fa a l'adscripció i admissió del personal afectat per aquesta convocatòria als nivells previstos, es constitueix una comissió d'admissió integrada per la institució i els sindicats amb representació en aquesta. La comissió estarà presidida per un vicerector o una vicerectora i composta pels següents membres per part de la institució:  
  
- Quatre representants de la Universitat Jaume I.  
- Un funcionari o funcionària del Servei de Recursos Humans, que actuarà com a secretari o secretària amb veu però sense vot.  
8. Recursos  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir del dia següent al de la seua publicació.  
No obstant això, les persones interessades podran interposar un recurs de reposició davant del rector en el termini d'un mes des de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Contra els acords de la comissió qualificadora es podrà interposar recurs d'alçada davant del rector en el termini d'un mes des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.  
  
Castelló de la Plana, 20 d'abril de 2012.- El rector: Vicent Climent Jordà.  
  
  
  
DADES PERSONALS  
  
  
DADES DEL LLOC DE TREBALL I NIVELL AL QUAL S'ADSCRIU:  
  
  
  
CODI: 13872  
DEMANE: ser admès/admesa als cursos d'adaptació del règim jurídic de determinat tipus de personal laboral fix a la naturalesa dels seus llocs de treball, convocats per la Resolució del 20 d'abril de 2012.  
La persona interessada,  
  
Castelló de la Plana, ... d... de 2012  
  
  
  
  
ANNEX II  
  
Grup A1, curs de 50 hores  
Bloc 1 = 35 hores. Gestió de qualitat dels serveis públics.  
Bloc 2 = 15 hores  
- La Constitució espanyola de 1978.  
- La funció pública. Normativa estatal i autonòmica.  
- La Universitat Jaume I. Estatuts.  
  
  
  
DATOS PERSONALES  
  
  
  
DATOS DEL PUESTO DE TRABAJO NIVEL AL QUE SE ADSCRIBE:  
  
  
  
CÓDIGO: 13028  
SOLICITO: ser admitido/admitida a los cursos de adaptación del régimen jurídico de determinado tipo de personal laboral fijo a la naturaleza de sus puestos de trabajo, convocados por Resolución del 20 de abril de 2012.  
La persona interesada,  
  
Castellón de la Plana, ... de ... de 2012  
  
  
ANEXO II  
  
Grupo A1, curso de 50 horas  
Bloque 1 = 35 horas. Gestión de calidad de los servicios públicos.  
Bloque 2 = 15 horas  
- La Constitución española de 1978.  
- La función pública. Normativa estatal y autonómica.  
- La Universitat Jaume I. Estatutos.